stanford-oval/wikipedia huggingface dataset:
חאבייר הרננדס
קריירה > נבחרת מקסיקו

הרננדס ערך את הופעת הבכורה שלו בנבחרת מקסיקו במשחק מול נבחרת קולומביה ב-30 בספטמבר, לאחר ששותף בטורנירים בינלאומיים עבור הנבחרות הצעירות של מקסיקו. במשחק עצמו הוא בישל את שערה של מקסיקו, שהפסידה בתוצאה 1−2. ב-24 בפברואר 2010 הוא הבקיע את שני שערים הראשונים, צמד במשחק נגד נבחרת בוליביה. במהלך משחקי ההכנה למונדיאל 2010 הוא הבקיע שערים נגד ניו זילנד, קוריאה הצפונית, הולנד וצמד נגד גמביה.
חאבייר אגירה, מאמן נבחרת מקסיקו, זימן אותו לסגל לקראת המונדיאל. הוא ערך את הופעת הבכורה במונדיאל לאחר שעלה כמחליף במקום גיז'רמו פרנקו בדקה ה-73 של משחק הפתיחה של הטורניר, מול נבחרת דרום אפריקה, שהסתיים בתיקו 1−1. הוא עלה כמחליף גם במשחק השני של הטורניר, והבקיע את השער הראשון בניצחון 0–2 על נבחרת צרפת. בשמינית הגמר של אותו מונדיאל הוא כבש את שער הניחומים של מקסיקו שהודחה מול ארגנטינה, במשחק שהסתיים בתוצאה 1–3.
חאבייר הרננדס זומן לסגל מקסיקו לגביע הזהב ב-2011. במשחק הפתיחה מול אל סאלבדור הוא כבש שלשער בניצחון 0–5, ובמשחק הבא אחריו כבש צמד נגד קובה. מקסיקו סיימה את שלב הבתים במקום הראשון. ברבע הגמר מול גואטמלה, כבש "אל צ'יצ'אריטו" שער נהדר בעזרת העקב שעזר לנבחרתו לנצח 1–2 ולהעפיל לחצי הגמר מול הונדורס. במשחק מול הונדורס מקסיקו נצחה 0–2, וארננדס כבש את השער הראשון. בגמר גביע הזהב, בעמדת פיגור 0–2 מול ארצות הברית, הרננדס בישל במסירת עומק את השער הראשון לפאבלו באררה, ושערים של אנדרס גוארדדו, שער נוסף של באררה וג'ובאני דוס סנטוס השלימו מהפך והביאו זכייה שנייה ברציפות לנבחרת מקסיקו ולחאבייר הרננדס.
גם במונדיאל 2014 היה הרננדס חלק מסגל הנבחרת, והבקיע שער אחד במהלך הטורניר, במשחק מול קרואטיה בשלב הבתים.
הרננדס נכלל גם בסגל הנבחרת לטורניר מונדיאל 2018.
חיים אישיים

הרננדס נשוי לדוגמנית האוסטרלית שרה קוהן. ב-16 ביוני 2019 נולד להם בן.
הרננדס הוא בנו של כדורגלן העבר המקסיקני חאבייר ארננדס גוטיירז, ששיחק עבור נבחרת מקסיקו במונדיאל 1986, ונכדו של תומאס בלקאסר אשר שיחק בשורות נבחרת מקסיקו במונדיאל 1954.
חאבייר ארננדס האב היה מכונה צ'יצ'רו ("אפונה") בשל עיניו הירוקות, ומכאן הגיע כינויו של הבן - צ'יצ'ריטו - "אפונה קטנה".
תארים

ליגת העל המקסיקנית (1): 2006
אינטר ליגה (1): 2009
פרמייר ליג (2): 2010/2011, 2012/2013
מגן הקהילה (2): 2010, 2013
אליפות העולם לקבוצות (1): 2014
גביע הזהב‏ (1): 2011
מלך השערים של ליגת העל המקסיקנית (1): 2010
שחקן השנה ע"ש סר מאט באזבי (1): 2010/2011
המבקיע המצטיין של גביע הזהב‏ (1): 2011
MVP של גביע הזהב‏ (1): 2011
העמותה הישראלית להיסטוריה צבאית

| --- | --- |

סמליל העמותה הישראלית להיסטוריה צבאית
 פרטים
 מדינה:  ישראל
 סוג:  מוסד ללא כוונת רווח
 בסיס האם:  תל אביב-יפו 
 אירועים ותאריכים
 תקופת הפעילות:  1993–הווה (כ־31 שנים)
 מקים היחידה:  פרופ' יורם דינשטיין
 פיקוד
 יחידת אם:  אוניברסיטת אריאל
 
העמותה הישראלית להיסטוריה צבאית מקיימת פעילות ענפה להרחבת הידע על ההתרחשויות הביטחוניות הרלוונטיות לעם ישראל. העמותה חברה בעמותה הבינלאומית להיסטוריה צבאית ומשמשת כשלוחתה בישראל.
מטרה ותחומי פעולה

המטרה המרכזית של העמותה היא קיום פעילות בתחום ההיסטורי הצבאי אשר תגביר את המודעות בתחום ואת העיסוק בקרב הציבור הרחב, כל זאת לתועלת ביטחון מדינת ישראל בכלל וצה"ל בפרט. חקר ההיסטוריה הצבאית והפצתה לציבור בכתב ובעל פה, תוך כדי קשר עם כל הנוגעים בדבר בישראל ומחוצה לה.

תחומי הפעולה של העמותה הוגדרו בשלושה מעגלים: עם ישראל וארץ ישראל, הזירה המזרח תיכונית והזירה הגלובלית.
הכיסוי ההיסטורי לתחומים הכרונולוגיים כדלהלן: העת העתיקה, ימי הביניים, הזמן החדש, הזמן החדש עד לימי מלחמת העולם השנייה. המאבק לקיום מדינת ישראל ומלחמות ישראל מאז תש"ח.
ניהול

בכל הקשור לענייני כספים נסמכת העמותה על אוניברסיטת אריאל, ועד שנת 2010, נסמכה על אוניברסיטת תל אביב. העמותה אינה מבקשת תרומות ואף אינה גובה דמי חבר. המשתתפים משלמים לכל פעילות בנפרד. 
ברשימת התפוצה יש כ-1,500 מכותבי דואר אלקטרוני ומרבית החברים הם ותיקי צה"ל ומערכת הביטחון.
חברי הנהלת העמותה הם: ד"ר מתי מייזל, תא"ל (מיל) ד"ר דני אשר, פרופ' אהרון שי, אל"ם (מיל) פרופ' זאב דרורי. 

מנהל אדמיניסטרטיבי ומפיק האירועים: יוסי פוגל.

מזכיר העמותה: עו"ד קובי סגל. מזכירים קודמים: משה שילה, אריה חשביה ואברהם זהר.
ניהול > תחומי פעילות

פעילות העמותה מקיפה: תמיכה במחקרים הרצאות, סמינריונים, ימי עיון, סיורים בישראל ומחוצה לה, פרסומים וקשרים עם מוסדות ואיגודים בתחומי ההיסטוריה הצבאית בעולם.
הפעילות מתבצעת באמצעות גרעין פעילים המאוגדים בהנהלה, וועדה אקדמאית, בוועדה הביבליוגרפית ובמזכירות.
התפתחות העמותה

הנצחת אלוף אסף שמחוני - העמותה הישראלית להיסטוריה צבאית הוקמה כאגודה להנצחת זכרו של האלוף אסף שמחוני ב־1962 על ידי סא"ל, פרופ' מרדכי גיחון ומשה שילה, כהתאגדות ליד הספרייה הצבאית – ”ספריית אסף שמחוני” - אשר הועברה ל אוניברסיטת תל אביב על ידי משרד הביטחון. 

היה זה מייד לאחר מעצרו של ישראל בר, ראש הקתדרה להיסטוריה צבאית באוניברסיטת ת"א, באשמת ריגול. גיחון שפרש באותה שנה מצה"ל בתפקידו האחרון כמפקד בית הספר הגבוה למודיעין ועבר לעולם האקדמי התבקש למלא את מקומו של בר באוניברסיטה, בתחום לימודי ההיסטוריה הצבאית. 

במשך 10 שנים פעלה אגודת שימחוני להעשרת הספרייה הצבאית, מ־3,000 כרכים בתחילה לכ-15,000 כחלק מהספרייה המרכזית ע"ש אליאס סוראסקי וקיימה מפגשים של חבריה בנושאי היסטוריה צבאית מגוונים.
התפתחות העמותה > תקופת החברה להיסטוריה צבאית

לאחר 12 שנות פעילות, בשנת 1974, ראתה אגודת אסף שימחוני את תפקידה המנציח כמושלם והיא מוסדה כחברה המבוססת על אוניברסיטת ת"א, פועלת בתוכה ומתוכה.

הזיקה לאוניברסיטה הופיעה בשם החברה ”החברה הישראלית להיסטוריה צבאית ליד אוניברסיטת תל-אביב”. במעמדה זה פעלה החברה הישראלית להיסטוריה צבאית עשרים שנים.
התפתחות העמותה > מחברה לעמותה

בשנת 1993 הפכה החברה, ביוזמת נשיא האוניברסיטה, פרופ' יורם דינשטיין, לעמותה. אולם שמרה על זיקתה לאוניברסיטה ונקראה ”העמותה הישראלית להיסטוריה צבאית ליד אוניברסיטת ת"א”. פרופ' דינשטיין היה ליו"ר העמותה הראשון, ואילו פרופ' יהודה ואלך, יו"ר החברה הקודם נעשה מנהלה.
בשנת 2000, פרש פרופ' יורם דינשטיין ובמקומו מונה כיו"ר פרופ' יהודה ואלך, אשר כיהן בתפקיד כשלוש שנים. 

בשנת 2003 נבחר כיו"ר העמותה פרופ' גדעון ביגר ובשנת 2004 פרופ' אריה שמואלביץ ועם פטירתו של האחרון, שוב פרופ' מרדכי גיחון שכיהן בשנים 2005–2010.
בפברואר 2010, הודיע פרופ' גיחון שאינו יכול להמשיך לכהן בתפקידו מפאת גילו (87) ואל"ם (מיל) ד"ר בני מיכלסון נבחר ליו"ר במקומו.
באותה עת, הודיעה אוניברסיטת תל אביב כי "איבדה עניין" בעמותה להיסטוריה צבאית. זאת על אף שהיא הייתה המקימה והתומכת העיקרית מאז הקמתה. העמותה חיפשה אוניברסיטה אחרת בישראל שתתמוך בפעילותה ומצאה תמיכה מאוניברסיטת אריאל בשומרון.
יושבי ראש ועד העמותה

יושבי ראש ועד העמותה היו בעלי דרגות בכירות בצה"ל ומעמד מכובד באקדמיה כלהלן:
| תואר, דרגה ושם | תקופת כהונה | פעילות מיוחדת | דיוקן |
| --- | --- | --- | --- |
הנצחת אסף שמחוני
| פרופ' מרדכי גיחון | 1962–1974 | העשרת הספרייה הצבאית |  |
החברה להיסטוריה צבאית
| אלוף אהרון דורון | 1974–1976 |  |  |
| אלוף שלמה שמיר | 1976–1978 |  |  |
| אל"ם, פרופ' יהודה ואלך | 1978–1992 |  |  |
העמותה הצבאית להיסטוריה צבאית
| פרופ' יורם דינשטיין | 1993–2000 |  |  |
| אל"ם, פרופ' יהודה ואלך | 2000–2003 |  |  |
| פרופ' גדעון ביגר | 2003–2004 |  |  |
| פרופ' אריה שמואלביץ | 2004–2005 |  |  |
| פרופ' מרדכי גיחון | 2005–2010 |  |  |
| אל"ם ד"ר בני מיכלסון | פברואר 2010 | מעבר לתמיכת אוניברסיטת אריאל |  |
פרסומים

אריה חשביה (עורך), ספרא וסייפא מס. 1, ביטאון החברה הישראלית להיסטוריה צבאית, ת"א, מאי 1976.
אריה חשביה (עורך), ספרא וסייפא מס. 2, יוני 1978.
Arie C. Hashavia (ed), International Review of Military History, No.42, Tel Aviv, 1979.
אריה חשביה (עורך), ספרה וסייפא מס. 3, דצמבר 1980.
אריה חשביה (עורך), ספרא וסייפא מס. 4, נובמבר 1981.
אברהם זהר (עורך) ספרא וסייפא מס. 5 – בן-גוריון, מרץ 1988.
בני מיכלסון (יו"ר המערכת) המאבק לביטחון ישראל, העמותה להיסטוריה צבאית, ת"א, 2000.
בני מיכלסון (עורך אחראי) מלחמת ששת הימים – קתדרת מפקדים וחוקרים, סיכום סמינר "סוגיות בביטחון ישראל", 1996, העמותה להיסטוריה צבאית, הטצאת אפי מלצר, מודיעין, 2003.
בני מיכלסון, אפי מלצר, מלחמת יום הכיפורים - קתדרת מפקדים וחוקרים, סיכום סמינר "סוגיות בביטחון ישראל" - 1998, העמותה להיסטוריה צבאית, הוצאת אפי מלצר, מודיעין, 2013
אריה שמואלביץ (עורך), זירת קרב – קרבות הכרעה בארץ ישראל, העמותה להיסטוריה צבאית, ת"א, 2007.
Jehuda Wallach (ed), International Commission of Military History, ACTA No. 9, International Colloqui of 1984, warfare through the ages between small states and big powers and small states among themselves, Tel Aviv University, the Israel Society for Military History, 1993.
The International Commission of Military History
XLIV congress, The Creation of New States and the Collapse of Old Empires In the XX Century
Jerusalem 2-7 September 2018
Seventy years of Israel as an independent State 1948 – 2018
ACTA Brigadier General (Res) Dr. Dani Asher – Editor, Colonel (Res) DR Benny Michelson – President of the Israel Commission
מפגשי האגודה להנצחת אסף שמחוני

מפגשים בתקופה זאת נעשו בדרך כלל בתחומי אוניברסיטת תל אביב.
| שם המרצה | נושא ההרצאה | תאריך | תמונה |
| --- | --- | --- | --- |
| מרדכי גיחון | הגנת הנגב באספקלריה היסטורית | 8 בנובמבר 1962 |  |
| יהושפט הרכבי | דעות בקונפליקט הערבי-ישראלי | 23 במאי 1963 |  |
| מרדכי גיחון | כישלון מסע נפוליון לישראל ולקחו | 27 ביוני 1963 |  |
| משה דיין | מדיניות וביטחון 1953-1957 | 7 בנובמבר 1963 |  |
| אברהם מלמט | מלחמות השופטים | 9 בינואר 1964 |  |
| שמעון פרס (סגן שר הביטחון) | שינויים במצב הביטחון | 8 בנובמבר 1964 |  |
| צבי דינשטיין (סגן שר הביטחון) | ביטחון וכלכלה | מרץ 1966 |  |
| אפרים קצ'לסקי | מדע וביטחון | 9 בנובמבר 1966 |  |
| מיכאל אבי-יונה | רשת התחבורה של הרומאים |  |  |
| אברהם מלמט | כיבוש ארץ כנען בידי ישראל, המסורת המקראית באבחנה צבאית |  |  |
| מוניה מרדור | פיצוץ הלינו |  |  |
| יהודה ואלך | בעיות סיוע צבאי של מעצמה לארץ נחשלת |  |  |
| פנחס קנר | הדואר הצבאי במלחמת הקוממיות |  |  |
מפגשי החברה הישראלית להיסטוריה צבאית

| שם המרצה | נושא ההרצאה | תאריך | תמונה |
| --- | --- | --- | --- |
| אפרים קציר (נשיא המדינה) | ביטחון, מדע ומוסר | 28 באפריל 1975 |  |
| חיים בר-לב | עיונים בתפישת הביטחון | 24 ביולי 1975 |  |
| פנחס זוסמן (מנכ"ל משהב"ט) | עלות הביטחון | 13 בנובמבר 1975 |  |
| יוסף אבידר | תוכנית ד' ויישומה | 5 בפברואר 1976 |  |
|  | לוחמת מדבר | 9 בדצמבר 1976 |  |
| משה ארנס |  | 16 במרץ 1978 |  |
| יהושפט הרכבי | תועלתה של תאוריה צבאית ויישומה | 29 בנובמבר 1978 |  |
| נתנאל לורך | מחקר מלחמת העצמאות | 19 באפריל 1979 |  |
| יצחק רבין | גורם ההרתעה | 24 במאי 1979 |  |
| רם נירגד | התפקיד החוזר של הצבא בתפישת השלטון בארצות אמריקה הלטינית | 14 בפברואר 1980 |  |
| משה פרלמן (מויש) | לשכת העיתונות הממשלתית בזמן מלחמת העצמאות | 10 ביולי 1980 |  |
| ישראל טל | פרויקט ה"מרכבה" – כוננות וכדאיות כלכלית | 15 בינואר 1981 |  |
| יוסף אבידר | היחסים בין המפלגה לצבא בברית המועצות בשנים 1953-64 | 2 באפריל 1981 |  |
| ישעיהו גביש | המערכה בסיני במלחמת ששת הימים | 4 ביוני 1981 |  |
|  | 25 שנים למבצע קדש | 29 באוקטובר 1981 |  |
|  | מלחמת העצמאות | 15 במרץ 1982 |  |
| יצחק רבין | מלחמת ששת הימים – ניתוח מדיני צבאי | 20 במאי 1982 |  |
|  | מלחמת אירן-עיראק | ינואר 1983 |  |
| אלעזר גלילי | התפתחות המחשבה הצבאית | 17 במרץ 1983 |  |
| אברהם מלמט | ממלכת דוד הראשונה – התהוותה של מעצמה | 28 באפריל 1983 |  |
|  | חינוך בצל מלחמות | 26 באוקטובר 1983 |  |
| יורם דינשטיין | בעיית פשעי המלחמה לאור משפטי נירנברג | 15 בדצמבר 1983 |  |
|  | ממלחמת יוה"כ עד קמפ דייוויד | 16 בפברואר 1989 |  |
ימי עיון

ימי עיון לנושאי סוגיות בביטחון ישראל בפירוט:
| מועד | נושא הסדרה | תמונה |
| --- | --- | --- |
| 2010-2009 | בין מלחמת ששת הימים למלחמת יום הכיפורים |  |
| 2011 | שהיית צה"ל בלבנון בין השנים 1982 ל-2000 |  |
| 5 באפריל 2012 | 40 שנים למבצע איזוטופ - שחרור מטוס סבנה |  |
| 3 בנובמבר 2011 | מלחמת המפרץ הראשונה בני מיכלסון, עמוס גלעד, איתן בן אליהו, בני בית–אור ואפרים לפיד | מלחמת המפרץ חלק א' |
| 1 בדצמבר 2011 | מלחמת המפרץ הראשונה, רפאל ורדי, פסח מלובני, גיורא רום, ארז סברדלוב, ומשה ארנס | מלחמת המפרץ המשך |
| 2012 | פיגועי מיקוח |  |
| אוקטובר 2012 | מבצע משה, אריה רונה, בני מיכלסון | הקלטת הדוברים |
| 2013 | מלחמה וטכנולוגיה - התפתחות התעשייה הביטחונית בישראל |  |
| 2013 | יום עיון מיוחד לציון 40 שנה למבצע "אביב נעורים", |  |
| 2013 | ארבעים שנה למלחמת יום הכיפורים | יום עיון  הפעלת האמצעים המיוחדים |
| 2014 | האקורד האחרון - סיומן של מלחמות ישראל |  |
| 2015 | מעבר לפרגוד, פרשיות עלומות בביטחון ישראל |  |
| 2016 | עשור למלחמת לבנון השנייה | התפתחות החזבאללה בלבנון |
| אוקטובר 2016 | ששים שנה למלחמת סיני | הקלטת שמע: בני מיכלסון, מוטי גולני, מרדכי בר-און, ישעיהו גביש ואלעד פלד.  מהלכים חשובים במבצע קדש. כולל דברי: עמי חיות, אבשלום אדם ויונתן אטקס. |
| יוני 2017 | פרופ' יהודה ואלך | ד"ר אל"ם מיל' בני מיכלסון מציג את הנושא. |
| אוגוסט 2017 | חיל הים במלחמת לבנון הראשונה | תא"ל דימ' אלי רהב בסיכום המפגש. |
| 2018 | 70 שנים למלחמת העצמאות והקמת צה"ל |  |
| ספטמבר 2018 | כנס בינלאומי להיסטוריה צבאית |  |
| ספטמבר 2018 | תפיסת "קארין איי" | מבצע "תיבת נח" - השתלטות על האונייה "קארין איי" בים האדום |
| 2019 | 50 שנים למלחמת ההתשה | מלחמת ההתשה בראי מצריים וירדן. |
| 6 בפברואר 2020 | עצירת המשט לעזה (2010) | אלוף אלי מרום מימין ואל"ם מיל' בני מיכלסון משמאל. |
| 15 ביוני 2020 | עשרים שנה לאירועי "גאות ושפל" | הקלטת המפגש |
| 18 ביוני 2020 | החלת הריבונות בבקעת הירדן | הקלטת  המפגש |
| 25 ביוני 2020 | גרעין מול קורונה- לקחים בניהול מצבי חירום קיצוניים | הקלטת המפגש |
| 8 באוקטובר 2020 | מלחמת יום כיפור מזווית אישית: יהודה דובדבני, שאול שפי, יום טוב תמיר ושי ברוש | הקלטת הדוברים |
סיורים מחוץ לישראל

סיורים מחוץ לישראל התבצעו בסיוע העמותות המקומיות להיסטוריה צבאית והממסדים הביטחוניים במדינות היעד, כך מתקיים גם מפגש להרחבת אופקים.
הסיורים נערכו בליווי והדרכת אל"ם (מיל) ד"ר בני מיכלסון 
לאור הביקוש הרב בוצע הסיור פעמיים בארבע מדינות: כרתים, סיציליה, מלטה ורוסיה. ברוסיה בוצע סיור מיוחד נוסף ללימוד מערכת סטלינגרד. 

בצרפת בוצע הסיור כבר שש פעמים, לאור הביקוש הרב.
| מועד | מקום | נושא | תמונה\הקלטה |
| --- | --- | --- | --- |
| 2002 | כרתים | לציון 60 שנים למבצע המוטס הגדול בהיסטוריה |  |
| 2003 | רוסיה | מערכת מוסקבה והמצור על לנינגרד. |  |
| 2005 | יפן | לציון 60 שנים לסיום מלחמת העולם השנייה. |  |
| 2006 | סיציליה | המתקפה המשולבת של בעלות הברית במלחמת העולם השנייה.  |  |
| 2007 | וייטנאם | לציון 50 שנים למלחמת וייטנאם - ביקור במשרד ההגנה.   |  |
| 2008 | צרפת | בעקבות גנרל אייזנהאור מחופי נורמנדי לגבול הגרמני. |  |
| 2011 | מלטה | לציון גבורת עמידתה של מלטה במלחמת העולם השנייה.  |  |
| 2011 | מצרים | סיור לאתרי מלחמת יום הכיפורים ועתיקות מצרים |  |
| 2012 | יוון - סלוניקי | בעקבות ההיסטוריה הצבאית של יוון, העת העתיקה, מלחמות הבלקן ומלחמות העולם הראשונה ובשנייה. |  |
| 2013 | מדינות יוגוסלביה לשעבר | התמקדות במלחמת הירושה היוגוסלבית.  |  |
| 2014 | דרום איטליה | ללימוד המערכה על דרום איטליה במלחמת העולם השנייה תוך התמקדות על הנחיתה בסלרנו ומערכת מונטה-קאסינו. |  |
| יוני 2015 | חופי נורמנדי | הפלישה לנורמנדי במלחמת העולם השנייה | ליד בונקר גרמני ממערך חומת אירופה |
| 26 ביולי 2016 | מזרח אפריקה | סיור 40 שנה למבצע יונתן |  |
| 2016 | צפון איטליה | ללימוד מערכת האפנינים והמערכה על עמק הפו במלחמת העולם השנייה |  |
| 19-9 בספטמבר 2016 | רומניה | לציון 100 שנים למלחמת העולם הראשונה, אירוע מכונן בתולדות רומניה. |  |
| 2017 | קפריסין | התמקדות במאבק ומחתרת ה-EOKA לשחרור קפריסין מהאימפריה הבריטית |  |
| 12 בספטמבר 2017 | צרפת | המסע לשחרור אירופה במלחמת העולם השנייה | ליד מצבה לנופלים בחוף אומהה בנורמנדי. |
| 2018 | בריטניה | ללימוד עמידתה של אנגליה במלחמת העולם השנייה. |  |
| 2019 | ספרד | לציון 80 שנים למלחמת האזרחים בספרד. |  |
| 25 באוקטובר 2019 | רודוס | מורשת ההעפלה לארץ ישראל |  |
הרצאות ודיונים דיגיטליים

בתקופת הסגר שנכפתה על ישראל עקב מגפת הקורונה העולמית ביצעה העמותה מפגשים והרצאות במחשב בהשתתפות מהבית.
| מועד | נושא | מציגים | תמונה\הקלטה |
| --- | --- | --- | --- |
| 1 במאי 2020 | איום המנהרות -רקע היסטורי | סא"ל (מיל) שבתאי קו | איום המנהרות |
| 8 במאי 2020 | אתגר מנהרות החמאס וחזבאללה והמענה הצה"לי | סא"ל (מיל) שבתאי קו, תא"ל (מיל) אמיר אביבי | אתגר המנהרות |
| אוקטובר 2020 | על שלמה גזית ורפי איתן | שבתאי קו מראיין את אפרים לפיד | על שלמה גזית ורפי איתן ז"ל |
| נובמבר 2020 | גזרת לטרון רמאללה במלחמת ששת הימים | אריה צידון, דברי מפקד סיירת חרוב | דב יהלום, דברי קמב"ץ גדוד 98 בחטיבה 80 |
| נובמבר 2020 | חוויות אישיות ממלחמת יום הכיפורים | תא"ל דימ' יהודה פלד - מג"ד 51, קרבות החרמון | אל"ם (מיל') ארנון לפידות, תקיפת המטכ"ל הסורי. |
| 19 בדצמבר 2020 | מבצע מגן צפוני חשיפת מנהרות חזבאללה | אלון פרידמן |  מבצע מגן צפוני |
| 22 בדצמבר 2020 | ערכי צה"ל - 20 שנה לפרשת קבר יוסף | יום טוב סמיה ואביגדור זיגדון |  20 שנה לפרשת קבר יוסף |
| 21 בינואר 2021 | מבצע רודוס הפשיטה על האי שדואן | אמנון בירן, אילן סלע, חגי זמיר, יעקב חיסדאי, עמוס ירון, יהודה דובדבני, יעקב בירן (ביקו) ושאול חורב | מבצע רודוס - שיח לוחמים |
| פברואר 2021 | מבצעי ברדס 54–55 | מנו שקד שבתאי לוי עמוס ירון ואחרים | מבצעי ברדס 54–55 |
| ספטמבר 2021 | מלחמת יום הכיפורים | אריה מזרחי, ערן דולב ונועם שפירא | תרומת הדרג המסייע במלחמת יום הכיפורים |
פרסומים לקריאה נוספת

בני מיכלסון (עורך אחראי), המאבק לביטחון ישראל, הוצאת כתר, ת"א, 2000.
אריה שמואלביץ' (עורך), זירת קרב – קרבות הכרעה בארץ ישראל, הוצאה לאור משרד הביטחון, 2007.
בני מיכלסון (עורך אחראי), מלחמת ששת הימים – קתדרת מפקדים וחוקרים, אפי מלצר, מודיעין, 2003.
בני מכלסון ואפי מלצר (עורכים, מלחמת ששת הימים, קתדרה מפקדים וחוקרים, הוצאת אפי מלצר, 2004.
בני מיכלסון, אפי מלצר (עורכים), מלחמת יום הכיפורים - קתדרת מפקדים וחוקרים, הוצאת אפי מלצר, 2013
ביאורים

↑  ניתן לומר, שלתחום מלחמות ישראל מוקדשת תשומת הלב העיקרית, אך לא הבלעדית!
↑  לאור ניסיון הגרמנים בטורקיה במלחמת העולם הראשונה.
↑  שגריר ישראל בארגנטינה
↑  "לסיה", בן 80
↑  הסמינר נערך והופץ בספר
↑  בין הדוברים: יורם דינשטיין, מרדכי גיחון, הסופר שלמה שמיר, מאיר פעיל, מרדכי בר-און, מירון מדזיני, אביבה חלמיש, שמואל כהן שני, אברהם זהר, מתי מייזל וזכי שלום.
↑  עם ישראל טל ודורון אלמוג,
↑  פלג לוי, מהמפגש ברמת אפעל, 2 בדצמבר 1999.
↑  משתתפים: אפרים קם, אורי בן יוסף, אביעזר יערי, דני אשר, זוסיא קניאזר, עמוס גלבוע, צבי זמיר, רמי לונץ, שלמה גזית, יהודה ואלך ואברהם זהר.
↑  מנחה: אל"ם (מיל.) ד"ר בני מיכלסון ובהשתתפות: אל"ם (מיל.) אליעזר כהן (צ'יטה) אל"ם (מיל.) לוי חופש, תא"ל (מיל.) שאול שפי, אלוף (מיל.)  דני מט, תא"ל (מיל.) אהרון דוידי.
↑  דברי ראש הממשלה בנימין נתניהו ודברי שר הביטחון אהוד ברק
↑  בהשתתפות בני מיכלסון, אמנון בירן, מנו שקד, מייק הררי, שבתאי לוי, דב בר ומוקי בצר.
↑  בהשתתפות דן שיפטן, אפרים לפיד, בני מיכלסון, דני אשר ופסח מלובני.
↑  המפקדים שמדברים: רן שריג, יעקב הדר (פפר), אילן בירן, אמנון לב, אמיר דרורי ואיזי כנען.
↑  מלבד הסיור למצרים בשנת 2011 שלווה על ידי סא"ל דימ' אברהם זהר.
↑  הסיור נקלע למהפכת האביב הערבי.
הערות שוליים

↑  הקלטת צולמה לפני 22 שנים ורק לאחרונה הומרה למדיה דיגיטלית ולכן איכות הצילום לא טובה. ניתן לשמוע בבירור, אך יש קפיצות ותמונה מרצדת, מומלץ לצפייה.
↑  ההרצאה מתחילה כעבור 6 דקות ושלושים שניות מתחילת הסרט.
| --- | --- |
בקרת זהויות :  NLI: 987007311730705171  BnF: cb155625793 (data)  ISNI: 0000 0001 1456 8666  LCCN: nr2002037906  VIAF: 141186641   WorldCat (עם VIAF): 141186641 
סמליל האגודה להנצחת אלוף אסף שמחוני
זיקית (קבוצת כוכבים)

| זיקית Chamaeleon |
| --- | --- |
  מפת קבוצת הכוכבים זיקית
 עלייה ישרה:  11 שעות
 נטייה:  °‏80-
 שטח נראה:  132 מעלות מרובעות
 דירוג שטח נראה:  במקום ה־79
 מספר כוכבים בבהירות נראית < 3:  0
 הכוכב הבהיר ביותר:  α בזיקית
 בהירות נראית הכוכב הבהיר:  4.05
 מטר מטאורים:  אין
 מערכות כוכבים גובלות:  זבוב  שדרית  דג מעופף  הר השולחן   אוקטנט  ציפור גן עדן
 הערות:  לא ניתן לראותה מישראל
 נראית בין קוי הרוחב °‏0+ ו־°‏90- מומלץ לצפות בשעה 21:00 במהלך חודש אפריל
הזיקית היא קבוצת כוכבים קטנה ועמומה במיוחד באזור הקוטב השמימי הדרומי, אחת משתים עשרה הקבוצות שהוגדרו על ידי פיטר קייזר ופרדריק דה-הוטמן בשנים 1595–1597 והופיעו לראשונה באטלס הכוכבים "אורנומטריה" של יוהאן באייר. באוסטרליה היא מכונה לעיתים "המחבת" (באופן לא רשמי) ומשמשת למציאת הדרום. מכיוון שהיא לא נראית מאזור אגן הים התיכון, אין אזכורים שלה במיתולוגיות השונות.
כוכבי הקבוצה

α בזיקית הוא כוכב לבן צהבהב במרחק של כ-65 שנות אור ועם בהירות מדרגה 4.0. זהו הכוכב הבהיר ביותר בקבוצה.
β בזיקית הוא כוכב כחול במרחק של כ-271 שנות אור ועם בהירות מדרגה 4.2.
γ בזיקית הוא ענק אדום במרחק של כ-410 שנות אור ועם בהירות שמשתנה סביב דרגה 4.1.
δ בזיקית הוא כוכב כפול המורכב מזוג כוכבים שאינם קשורים זה לזה - האחד הוא כוכב כחול במרחק של כ-360 שנות אור ועם בהירות מדרגה 4.5 והשני הוא כוכב כתום במרחק של כ-350 שנות אור עם בהירות מדרגה 5.5. הניגוד החד בצבעי הכוכבים יוצר מראה יפה כאשר צופים בהם במשקפת.
גרמי שמים מעניינים נוספים

NGC-3195 היא ערפילית פלנטרית הנמצאת מעט ממערב לכוכב δ בזיקית. קוטר הערפילית כ-40 שניות קשת (בדומה לקוטר של צדק ובהירותה היא מדרגה 11.5 כך שניתן לראותה רק באמצעות טלסקופ.
וילי וינסנט

וילי ג'וזף וינסנט (באנגלית: Willy Jozef Vincent; נולד ב-18 בנובמבר 1966) הוא כדורגלן עבר מאוריציאני ששיחק בעמדת החלוץ.
קריירה

וינסנט התחיל את הקריירה שלו בקבוצת הכדורגל המקומית בפייר בריגייד בו-בסין המאוריציאנית. בקיץ 1991 חתם ברויאל אנטוורפן מליגת העל הבלגית. ב-15 בפברואר 1992 ערך את הופעת הבכורה שלו בקבוצה בהפסד 8-2 לבירסחוט בו גם הבקיע את שער הבכורה שלו בקבוצה.
בקיץ 1994 הושאל להפועל בית שאן מהליגה הראשונה בישראל, במדיה רשם 15 הופעות וכבש שער אחד. בסיום העונה, חזר לאנטוורפן ובקיץ 1998 חזר לקדנציה שנייה במועדון, אך שוחרר ממנו כעבור שלושה משחקים.
בהמשך הקריירה שיחק גם בברכם ספורט, אורודנברך-ארסחוט וסחוטן. בשנת 2004 פרש מכדורגל בגיל 38.
ב-28 במרץ 1987 ערך את הופעת הבכורה שלו בנבחרת מאוריציוס בתיקו 0-0 נגד בוטסואנה. ב-2 באוקטובר 1988 הבקיע את שער הבכורה שלו בנבחרת בניצחון 0-3 נגד סיישל.
זהות המכפלה המשולשת של יעקובי

באנליזה מתמטית, זהות המכפלה המשולשת של יעקובי היא הזהות המתמטית:
כאשר x ו-y הם מספרים מרוכבים המקיימים x| < 1| ו-y ≠ 0.
הזהות הוצגה לראשונה על ידי קרל גוסטב יעקב יעקובי (1829) בחיבורו Fundamenta Nova Theoriae Functionum Ellipticarum.
תכונות

זהות המכפלה המשולשת של יעקובי כוללת כמקרים פרטיים זהויות רבות אחרות, כמו משפט המספרים המחומשים של לאונרד אוילר וההצגה של פונקציות תטא של יעקובי כמכפלה אינסופית.
למשל, אם נציב  x=q{\sqrt {q}} ו- y^{2}=-{\sqrt {q}}, אז נקבל את משפט המספרים המחומשים:
זהות המכפלה המשולשת מאפשרת לכתוב את פונקציית תטא כמכפלה אינסופית. נניח כי  x=e^{i\pi \tau } ו- y=e^{i\pi z}. אז פונקציית תטא היא:
והיא ניתנת לרישום כמכפלה אינסופית באופן הבא:
בפרט, הצבת  y=1 נותנת את הזהות:
הצדקה לנכונות הזהות

תהי  f_{x}(y)=\prod _{m=1}^{\infty }(1-x^{2m})(1+x^{2m-1}y^{2})(1+x^{2m-1}y^{-2}) פונקציה של המשתנה y (כאן x נלקח כקבוע). אזי
מכיוון ש-fx היא מרומורפית בעבור y| > 0|, יש לה פיתוח לטור לורן  f_{x}(y)=\sum _{n=-\infty }^{\infty }c_{n}(x)y^{2n}, פיתוח המקיים:
\sum _{n=-\infty }^{\infty }c_{n}(x)x^{2n+1}y^{2n}=xf_{x}(xy)=y^{-2}f_{x}(y)=\sum _{n=-\infty }^{\infty }c_{n+1}(x)y^{2n}
ולכן גם  c_{n+1}(x)=c_{n}(x)x^{2n+1}=c_{0}(x)x^{(n+1)^{2}}. קיבלנו איפה את הצורה הכללית של ההצגה של המכפלה האינסופית שבאגף שמאל של זהות יעקובי כטור אינסופי. לעומת זאת, הוכחה ש- c_{0}(x)=1 היא טכנית יותר ועושה שימוש בתאוריה של פונקציות מודולריות.
ראו גם

משפט המספרים המחומשים
זיקית אמבר

| זיקית אמבר |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנה
משפחה:: זיקיתיים
סוג:: זיקית מדגסקר
מין:: זיקית אמבר
שם מדעי
 Calumma amber ‏Raxworthy & נוסבאום, 2006
תחום תפוצה


זיקית אמבר (שם מדעי: Calumma amber) היא מין של זיקית החיה בצפון מדגסקר, סמוך לאנצירננה שבמחוז דיאנה, בהם היא חיה באוכלוסיות מפוצלות אחת מהשנייה. הזיקית התגלתה ב-1896 ותוארה למדע ב-2006 והיא מצויה בקרבה לסיכון בטבע. שמה ניתן לה עקב הימצאה בהפארק הלאומי הרי הענבר (אנ').
תיאור

זיקית זו בעלת והיא קרובה מאוד למין זיקית קצרת-קרן. היא בינונית בגודלה, קרובה ל-35 ס"מ ובעלת קרן-אף קצרה בדומה לקרובתה. הזיקית יכולה לשנות את צבעיה ולרוב היא ירוקה בהירה עד חומה עם בטן בהירה ופס בהיר לרוחב הבטן. רוב הגוף צבוע בדוגמת שיש בירוק-חום בהיר עד אדמוני ולעיתים צהוב.
הזיקית בעת "קסדה" רחבה עם קפל מאחורה ועיניים גדולות ומסתלסלות. היא טורפת של חרקים שונים שהיא לוכדת בלשונה בעודה מוסתרת בין הענפים. לרוב הזיקית חיה רוב הזמן בין העצים ולעיתים גם בין זלזלים ושיחים.
הערות שוליים

↑  זיקית אמבר באתר הרשימה האדומה של IUCN
↑  Uetz, Peter; Hošek, Jirí, The Reptile Database, Catalogue of Life, doi:10.48580/dfpd-37s, retrieved 2022-11-01
חוסה לואיס רודריגס (כדורגלן אורוגוואי)

חוסה לואיס רודריגס בבאנס (בספרדית: José Luis Rodríguez Bebanz; נולד ב-14 במרץ 1997 בפאיסנדו שבאורוגוואי) הוא כדורגלן אורוגוואי המשחק בעמדת המגן הימני בקבוצת נסיונל מליגת העל האורוגוואית.